Факултет педагошких наука Универзитета у Крагујевцу, Јагодина

Студијски програм: ОСС, Струковна медицинска сестра васпитач

Предмет: **Предшколска педагогија**

Академска: 2023/2024

**Истраживачки рад студената**

Обим ЕСПБ: 15+5

**УПУТСТВА ЗА ИЗРАДУ РАДА**

**Тема рада**: Основни педагошки појмови у непосредној васпитној пракси.

Рад треба реализовати у оквиру интегрисане професионалне праксе у III семестру.

**Структура рада**:

- Насловна страна – подаци о Факултету, наставном предмету, теми подаци о наставнику и студенту (име и презиме, број индекса).

- У уводном делу – Образложити значај теме и основне појмове у раду.

- У теоријском делу: - Приказати и објаснити основне појмове предшколске педагогије (васпитање, образовање, социјализација, учење, знање и искуство).

- У истраживачком делу: На основу посматрања васпитно-образовног рада у вртићу (или сопствене васпитне праке) опишите једну активност и објасните практичне аспекте основних педагошких појмова у описаној активности.

Истраживачки део рада треба да садржи следеће елементе:

1. Приказ практичне активности (планирану ситуацију учења, животно-практичну ситуацију или игру);
2. Анализу којом објашњавате на који начин се основни педагошки појмови препознају у описаној активности (на који начин се остварује васпитање, образовање, социјализација и др. појмови у описаној активности).

- У завршном делу: сажетак заједничке (или самосталне) рефлексивне анализе о остварености наведених појмова у описаној активности. Референтни оквир за анализу може бити неко од наредних питања: Који од основних педагошких појмова су у већој или мањој мери заступљени у описаној активности? На који начин се описана активност може даље обогаћивати и развијати? Када бисте понављали описану активност, да ли бисте и шта мењали, због чега? … Ова питања су само предлог за анализу.

- Литартура – навести према АПА стандардима, о овоме можете видети у Упутствима за ауторе у онлајн часопису *Зборник Института за педагошка истраживања*.

**Напомена**: Задатак се реализује тимски или самостаално, по слободном избору студената. Уколико задатак реализујете тимски, број чланова тима треба да броји 2 до 3 студента. Сваки од чланова тима описује по једну практичну активност, а анализу и рефлексивну анализу обављате и приказујете заједнички.

Рад шаљете насловљен: ПП\_СИР\_23/24\_Име групе/студента. Од помоћи ће вам бити и фајл: **Припрема за СИР**, у Материјалима за наставу, на сајту Факултета: <https://pefja.kg.ac.rs/materijali-za-nastavu/>. У случају немогућности организовања тимског рада студената, рад се реализује индивидуално или у пару.

**Форма рада**: Word или Power Poit презентација

**Обим рада**: До 20 000 карактера (за Word документ) или до 15 слајдова (за Power Poit документ).

**Критеријуми вредновања рада**:

- Обухватност, релевантност и поузданост рада– 5 ЕСПБ

- Стручна ваљаност приказа и рефлексивне анализе – 10 ЕСПБ

- Одбрана рада – 5 ЕСПБ.

 Асистент: Ана Миљковић

Јагодина, 20.09.2023. Е-mail: ana.miljkovic@pefja.kg.ac.rs (радове слати на ову адресу, најkасније до 15.11.2023).